CELEX: 62011TN0218
Language: et
Date: 2011-04-21 00:00:00
Title: Kohtuasi T-218/11: 21. aprillil 2011 esitatud hagi — Dagher versus nõukogu

18.6.2011   
            
            
               ET
            
            
               Euroopa Liidu Teataja
            
            
               C 179/19
            
         21. aprillil 2011 esitatud hagi — Dagher versus nõukogu
   (Kohtuasi T-218/11)
   2011/C 179/33
   Kohtumenetluse keel: prantsuse
   
      Pooled
   
   
      Hageja: Habib Roland Dagher (Abidjan, Côte d’Ivoire) (esindajad: advokaadid J.-Y. Dupeux ja F. Dressen)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 31. jaanuari 2011. aasta rakendusmäärus (EL) nr 85/2011 selles osas, milles see puudutab hagejat;
            
         
               —
            
            
               tühistada nõukogu 31. jaanuari 2011. aasta otsus 2011/71/ÜVJP selles osas, milles see puudutab hagejat;
            
         
               —
            
            
               mõista nõukogult hageja kasuks välja hüvitis 40 000 eurot hagejale tekitatud mittevaralise kahju ja muu kahju eest;
            
         
               —
            
            
               mõista kõik kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja üheainsa väite, mis jaguneb kolmeks osaks ja käsitleb oluliste menetlusnormide rikkumist.
   
               —
            
            
               Esimeses osas osutab hageja, et menetlus, mida nõukogu järgis, ei olnud võistlev menetlus, kuna kostja ei esitanud pärast vaidlustatud aktide avaldamist niipea, kui see võimalik oli, teavet, mis oleks võimaldanud hagejal mõista tema suhtes võetud meetmete põhjusi, ning seejärel jäeti rahuldamata hageja hilisemad teabetaotlused, millega ta jäeti ilma õigusest kaevata meetmete peale edasi halduskorras, et saavutada nende tühistamine.
            
         
               —
            
            
               Teises osas leiab hageja, et puuduvad põhjendused, kuna hageja suhtes võetud piiravad meetmed olid põhistatud ebatäpselt ja kokkusurutult ega võimaldanud hagejal teada saada asjaomaste sanktsioonide aluseks olevaid süüdistusi.
            
         
               —
            
            
               Kolmandas osas kaebab hageja, et on rikutud õigust tõhusale kohtulikule kaitsele.